সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
লি স্ট্র্যাসবার্গ
লি স্ট্র্যাসবার্গ () (জন্ম: ১৭ নভেম্বর, ১৯০১ – ১৭ ফেব্রুয়ারি, ১৯৮২) একজন মার্কিন চলচ্চিত্র অভিনেতা, পরিচালক, এবং অভিনয় শিক্ষক। ১৯৫১ সালে তিনি নিউ ইয়র্কে অলাভজনক অ্যাক্টরস স্টুডিও-এর পরিচালক হন, যা যুক্তরাষ্ট্রের অন্যতম একটি অভিনয় স্কুল। ১৯৬৯ সালে নিউ ইয়র্কে স্ট্র্যাসবার্গ নিজেই অভিনয় শেখার স্কুল লি স্ট্র্যাসবার্গ থিয়েটার ইন্সটিটিউট গড়ে তোলেন, যেখানে তিনি তাঁর শুরু করা অভিনয় কৌশলগুলো শিক্ষা দিতেন।